Το ***Evil Dead*** είναι αμερικανικό franchise ταινιών κωμωδίας τρόμου που δημιουργήθηκε από τον Σαμ Ράιμι και αποτελείται από πέντε κινηματογραφικές ταινίες και μία τηλεοπτική σειρά. Το franchise επικεντρώνεται σε ένα αρχαίο σουμερικό βιβλίο, το *Necronomicon Ex-Mortis*, το οποίο όταν διαβάζεται ξυπνά σατανικές οντότητες που προσπαθούν να καταλάβουν τους ζωντανούς στην περιοχή του Τενεσί. Πρωταγωνιστής της σειράς είναι Άσλεϊ Τζοάνα "Ας" Γουίλιαμς, τον οποίο υποδύεται ο Μπρους Κάμπελ, και είναι ο μόνος χαρακτήρας που εμφανίζεται σταθερά σε όλες τις ταινίες της σειράς.

Η αρχική τριλογία περιλαμβάνει τις ταινίες *The Evil Dead* (1981), *Evil Dead II* (1987) και *Army of Darkness* (1992). Όλες οι προαναφερθείσες ταινίες είναι γραμμένες και σκηνοθετημένες από τον Ράιμι, σε παραγωγή Ρόμπερτ Τζ. Τάπερτ και με πρωταγωνιστή τον Κάμπελ. Έκτοτε, το franchise έχει επεκταθεί και σε άλλα μέσα, συμπεριλαμβανομένων μίας τηλεοπτικής σειράς, βιντεοπαιχνίδια, κόμικς και ένα μιούζικαλ.

Το franchise ταινιών *Evil Dead* έχει γίνει reboot το 2013 με την ομώνυμη, συνολικά τέταρτη ταινία, σκηνοθετημένη από τον Φέντε Αλβάρεζ, ο οποίος έγραψε το σενάριο μαζί με τον Ρόντο Σαγιάγκουες. Η παραγωγή έγινε από τον Ράιμι, τον Κάμπελ και τον Τάπερτ. Η ταινία σύστησε την καινούρια πρωταγωνίστρια, Μία Άλεν, υποδυόμενη από την Τζέιν Λέβι. Επίσης, το 2015 μέχρι το 2018 προβαλλόταν στο δίκτυο Starz η σειρά *Ash vs. Evil Dead* με πρωταγωνιστή ξανά τον Κάμπελ.

Τον Ιούλιο του 2022, ο Μπρους Κάμπελ να ανακοίνωσε ότι μια σειρά κινουμένων σχεδίων βρίσκεται στο στάδιο ενεργούς ανάπτυξης. Πρωταγωνιστεί ο ίδιος, ενώ είναι και παραγωγός μαζί με τους Ράιμι και Τάπερτ.

Το 2023 προβλήθηκε η πέμπτη ταινία της σειράς, με τίτλο *Evil Dead Rise*. Είναι γραμμένη και σκηνοθετημένη από τον Λι Κρόνιν και πρωταγωνιστούν οι Αλίσα Σάδερλαντ και Λίλι Σάλιβαν στους ρόλους των αδελφών Έλι και Μπεθ Μπίξλερ. Παραγωγός είναι για άλλη μια φορά ο Τάπερτ, ενώ οι Ράιμι και Κάμπελ είναι εξέχοντες παραγωγοί.

Όλες οι ταινίες της σειράς έχουν λάβει γενικότερα θετική υποδοχή από τους κριτικούς, με την αρχική τριλογία να έχει αποκτήσει καλτ κοινό. Όλο το franchise έχει αποσπάσει συνολικά περισσότερα από 300 εκατομμύρια δολάρια.

Παραπομπές
----------

1. ↑  «The 'Evil Dead' Cabin». *Atlas Obscura* (στα Αγγλικά). Ανακτήθηκε στις 16 Σεπτεμβρίου 2023.
2. ↑  Villei, Matt (25 Ιουλίου 2022). «Bruce Campbell Confirms 'Ash vs. Evil Dead' Animated Series Talks Have Begun». *Collider* (στα Αγγλικά). Ανακτήθηκε στις 16 Σεπτεμβρίου 2023.
3. ↑  Hermanns, Grant (6 Μαρτίου 2023). «Sam Raimi Actively Developing Evil Dead Animated Show, Teases Campbell». *ScreenRant* (στα Αγγλικά). Ανακτήθηκε στις 16 Σεπτεμβρίου 2023.
4. ↑  Stedman, Alex (29 Ιουλίου 2014). «Bruce Campbell Says He Plans to Star in Sam Raimi's 'The Evil Dead' TV Series». *Variety* (στα Αγγλικά). Ανακτήθηκε στις 16 Σεπτεμβρίου 2023.
5. ↑  Ng, Philiana (10 Νοεμβρίου 2014). «Starz Orders 'Evil Dead' TV Series». *The Hollywood Reporter* (στα Αγγλικά). Ανακτήθηκε στις 16 Σεπτεμβρίου 2023.
6. ↑  «Bruce Campbell Reveals New Evil Dead Plans With Director Lee Cronin – Exclusive». *Empire* (στα Αγγλικά). 6 Αυγούστου 2020. Ανακτήθηκε στις 16 Σεπτεμβρίου 2023.
7. ↑  Couch, Aaron (26 Μαΐου 2021). «'Evil Dead Rise' Set at New Line». *The Hollywood Reporter* (στα Αγγλικά). Ανακτήθηκε στις 16 Σεπτεμβρίου 2023.
8. ↑  Squires, John (24 Αυγούστου 2022). «'Evil Dead Rise' Getting a Theatrical Release in April 2023!». *Bloody Disgusting!* (στα Αγγλικά). Ανακτήθηκε στις 16 Σεπτεμβρίου 2023.
9. ↑  «Evil Dead Franchise Box Office History». *The Numbers*. Ανακτήθηκε στις 16 Σεπτεμβρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Evil Dead** |

* *Evil Dead* στη Wikia